齐有富人，家累千金。其二子甚愚，其父又不教之。
一日，艾子谓其父曰：“君之子虽美，而不通世务，他日曷能克其家？”
父怒曰：“吾之子敏而且恃多能，岂有不通世务者耶？”
艾子曰：“不须试之他，但问君之子，所食者米，从何来？若知之，吾当妄言之罪。”
父遂呼其子问之。其子嘻然笑曰：“吾岂不知此也？每以布囊取来。”
其父愀然改容曰：“子之愚甚也！彼米不是田中来？”
艾子曰：“非其父不生其子。”——宋代·苏轼《富人之子》